《登会稽刻石山诗》
魏晋·王彪之

隆山嵯峨，崇峦岧峣。傍觌沧洲，仰拂玄霄。文命远会，风淳道辽。

秦皇遐巡，迈北英豪。宅灵基阿，铭迹峻峤。青阳曜景，时和气淳。

修岭增鲜，长松挺新。飞鸿振羽，腾龙跃鳞。

作者简介：（305—377）东晋琅邪临沂人，字叔武，小字虎犊。年二十而头须皓白，时称“王白须”。王导从子。初除左著作郎、东海王文学。历侍中、廷尉，转会稽内史，居郡八年，豪右敛迹，亡户归者三万余。时大司马桓温威势震主，彪之以力阻桓温夺帝位，免官。后复为仆射。温将废海西公，命定仪制。孝武帝宁康元年，桓温死，迁尚书令。与谢安共掌朝政。官至光禄大夫。精通经传，熟谙故事，常引以定朝廷礼仪。所录仪规，藏于青箱，家世相传，时谓“王氏青箱学”。有文集，已佚。